user
Mina akukho muntu ongidukisayo. Indaba yokungenwa angiyifuni nje.
Yayimbi-ke indaba kasisi.
Kodwa uziphuthisele ngomuntu ophilayo makoti.
Akaphileli mina.
NoSipho wakho lowo ugula kabi ejele. Bheka nje le ngane yabantu
esiboshwe ngenxa yakho.
Indaba kaSipho ingiphethe kabi impela. Naye wagcina esengincenga
ethi angishintshe ngala. Sengathi bangasheshe bamdedele.
Angiboni ukuthi uzosheshe aphume ejele. (Kungene uDumisani)
Ake ngikuncenge okokugcina Thenjiwe.
Ungazihluphi mntanami uhlanya lolu ngilubona kahle.
(Ehwaqa) Wena Dumisani sengiyakuzonda nje. Uqale wafaka mina
osizini nazo izihlobo zami. Umngani wami omkhulu uSipho, uboshiwe
ngikhuluma nje.
Ngigane phela, bazophuma bonke abantu osizini.
Inkinga ukuthi asithandani Dumisani. Singaganana kanjani?
Phela ngeke ubone ukuthi ngiyakuthanda ungakangithandi.
Ngasuke ngathandwa kakhulu umfowenu, manje ngeke usalunga
wena ngoba ujabulisa abazali bakho manje.
Usho ukuthini uma uthi ujabulisa abazali bakhe? Kanti uhlanya
ngempela?
Kunjalo vele!
Uhlushwa yinkani nje wena.
Yehlisa umoya phela Thenjiwe.
Nizongihlanganyela lapha. (Akhale) Lonke lolu sizi ludalwa yini.
Wena asekulahlile amadlozi. Akusekho okuyokulungela.
Kungcono ngiziyele kithi (Akhale)
Angithi bakubuyisile ekhaya.
Ngizoduka nezwe okungcono!

1. Tomula umusho esiqeshini ofakazela ukuthi ziningi izinkinga
ezingaxazululeka uma uThenjiwe engavuma ukugana uDumisani.
assistant
'Ngigane phela, bazophuma bonke abantu osizini.'